Tversted 29. april 2018

Persondata i Grundejerforeningen Poul Ankers Klit.

Med baggrund i EU’s nye persondataforordning(GDPR) med ikrafttræden 25. maj 2018, dokumenteres her hvordan persondata behandles i Grundejerforeningen Poul Ankers Klit.

De persondata der benyttes i Grundejerforeningen er i kategorien almindelige oplysninger og ikke følsomme oplysninger.

Grundejerforeningen modtager pr. mail en gang om året regneark fra Hjørring Kommune med kontaktoplysninger på alle grundejere undtaget grundejere med adressebeskyttelse. Oplysningerne omfatter Sommerhusadresse, Ejers Navn og Folkeregisteradresse.

Grundejerforeningens bestyrelse vedligeholder med baggrund i dette et regneark hvor der udover ovenstående oplysninger er tilføjet mailadresse for de grundejere der har oplyst mailadresse.

Oplysningerne anvendes alene til Grundejerforeningens daglige virke i form af indkaldelse til Generalforsamling, referat af samme, eventuelle nyhedsbreve og anden nødvendig kontakt til grundejere i årets løb. Oplysninger videregives ikke til andre, dog bemærkes at alle mailadresser fremgår af mails der udsendes til alle medlemmer f.eks indkaldelse til Generalforsamling. Aflevering af mailadresse er dermed samtykke til at mailadresse (men ikke øvrige oplysninger) synliggøres for øvrige medlemmer der har afleveret mailadresse.

Regnearkene opbevares i mailarkivet på poulankersklit.dk samt i kopi hos bestyrelsesmedlemmerne.